[{"text_idx": "#000000", "text": "Igapa\u0308evased rahaasjadJa\u0308tkusuutlik koduDigiEluaseHeategevusJa\u0308tkusuutlikkusKu\u0308berturvalisusNo\u0303uandedReisimineSa\u0308a\u0308stmineInvesteerimineEttevo\u0303tete analu\u0308u\u0308sidKindlustusAutokindlustusElukindlustusKodukindlustusReisikindlustusPensionII sammasIII sammasPIKEttevo\u0303tlusAlustav ettevo\u0303tjaKogemusloodJa\u0308tkusuutlikkuse HUBKarja\u0308a\u0308r"}, {"text_idx": "#000001", "text": "Kliendino\u0303ustajaks Swedbanki \u2013 va\u0308a\u0308rt algus karja\u0308a\u0308rile vo\u0303i karja\u0308a\u0308ripo\u0308o\u0308rdele?"}, {"text_idx": "#000002", "text": "Ha\u0308id to\u0308o\u0308kohti on ta\u0308napa\u0308eval raske leida nagu ka ha\u0308id to\u0308o\u0308tajaid. Kui oled just u\u0308likooli lo\u0303petanud, on vajalik vo\u0303ibolla oma karja\u0308a\u0308ritee alguses teha kompromisse, et saada vajalikku to\u0308o\u0308kogemust. Vo\u0303i kui juba piisava to\u0308o\u0308kogemusega, kuid mo\u0303te ja soov elus midagi uut o\u0303ppida vo\u0303i muuta, siis on selleks vaja head ja turvalist to\u0308o\u0308andjat."}, {"text_idx": "#000003", "text": "\u201eSwedbankis to\u0308o\u0308tab ta\u0308nase seisuga 244 kliendino\u0303ustajat,\u201c so\u0303nab U\u0308lle Pind, Swedbanki personalijuht, \u201eaga toredatele uutele kolleegidele on meil alati ruumi.\u201c U\u0308lle so\u0303nul on Swedbankis to\u0308o\u0308tavate kliendino\u0303ustajate haridus ja taust va\u0308ga erinev. \u201eMeie juures to\u0308o\u0308tab klienditeenindajana edukalt inimesi, kes ei ole o\u0303ppinud ei majandust ega pangandust, vaid na\u0308iteks hoopis sotsiaalteadusi,\u201c na\u0308itlikustab U\u0308lle. \u201eLoomingulisus ja hea inimeste tundmine on hea pagas, millega panka tulla ja siin karja\u0308a\u0308ri alustada.\u201c"}, {"text_idx": "#000004", "text": "U\u0308lle so\u0303nul on eesliini ehk klienditeeninduse u\u0308ksuse to\u0308o\u0308tajad pangale va\u0308ga olulised inimesed. Miks? \u201eSuhtluses kliendiga peegeldavad just nemad vahetult meie va\u0308a\u0308rtusi ja kliendile antud lubadusi,\u201c so\u0303nab U\u0308lle. \u201eKuna kliendile antavad lubadused on meie usalduse alustalaks, siis uute klienditeenindajate kohapealne va\u0308ljao\u0303pe on meile oluliseks prioriteediks. Klienditeenindaja to\u0308o\u0308 on vastutusrikas ja no\u0303uabki esialgu palju o\u0303ppimist, kuid kogenud juhendajate, juhi ja meeskonna tugi on uutel tulijatel meie juures alati olemas.\u201c"}, {"text_idx": "#000005", "text": "Pangas to\u0308o\u0308tades mo\u0303istan oma to\u0308o\u0308 olulisust"}, {"text_idx": "#000006", "text": "Danila, kes on proovinud varasemalt ka\u0308tt to\u0308o\u0308tades nii postkontoris, tehases, puhastusfirmas kui ka kiirtoidurestoranis, on ta\u0308naseks jo\u0303udnud to\u0308o\u0308le Swedbanki kliendino\u0303ustaja praktikandi kohale. \u201eMinu eelnevad to\u0308o\u0308kohad andsid mulle hea kogemuse, kuid tahtsin alati saada osa millestki suuremast,\u201c selgitab Danila, miks ta just panka to\u0308o\u0308le kandideeris. \u201ePangas to\u0308o\u0308tades mo\u0303istan oma to\u0308o\u0308 olulisust ja tunnen panust u\u0308hisesse asja.\u201c To\u0308o\u0308 ko\u0303rvalt o\u0303pib Danila ka u\u0308likoolis ning tema jaoks on oluline, et to\u0308o\u0308andja vo\u0303imaldab o\u0303pinguid to\u0308o\u0308ga u\u0308hildada. \u201eEsimesest pa\u0308evast alates tunnen kolleegide poolt tuge ko\u0303iges, mida teen,\u201c so\u0303nab Danila. \u201eLisaks saan siin o\u0303ppida investeerimise po\u0303hito\u0303desid, isiklike rahaliste vahendite arvutamist ja palju muud, mis on kasulik kogu eluks. Na\u0308iteks eelarve planeerimine ja haldamine \u2013 selleks on vaja o\u0303ppida finantskirjaoskust ning minu to\u0308o\u0308 Swedbankis aitab sellele palju kaasa.\u201c"}, {"text_idx": "#000007", "text": "Swedbanki karja\u0308a\u0308rispetsialist Hanna Lember tunnustab Danila otsust proovida kliendino\u0303ustaja to\u0308o\u0308d praktikandina. \u201eSee annab hea vo\u0303imaluse vaadata Swedbanki kui organisatsiooni ja ametit sellise pilguga, kas see vo\u0303iks olla midagi talle vo\u0303i mitte,\u201c toob Hanna va\u0308lja."}, {"text_idx": "#000008", "text": "Olles Swedbanki to\u0308o\u0308taja, julgen end nimetada tudengiks finantsu\u0308likoolis"}, {"text_idx": "#000009", "text": "Tallinnas Rocca al Mare keskuses kliendino\u0303ustajana to\u0308o\u0308tav Aive na\u0308eb oma to\u0308o\u0308s vo\u0303imalust inimestega suhelda. See on to\u0308o\u0308, mis sobitub suurepa\u0308raselt kokku tema vastuolulise loomuga. \u201eMulle meeldivad kindlad reeglid, samas erandid, rahu, ent samas suured u\u0308llatused,\u201c u\u0308tleb Aive. \u201ePanga kliendino\u0303ustaja igapa\u0308evato\u0308o\u0308 on kui ha\u0308sti kirjutatud na\u0308idendi stsenaarium,\u201c meenutab Aive tunnet u\u0308likoolist, mis tekkis pa\u0308rast edukat rez\u030ciieksamit. \u201eOn situatsiooni kirjeldust, lahenduste otsimist, dialooge ja vahel ka pikki monolooge kliendilt, draamat ja harva ka trago\u0308o\u0308diat.\u201c Enim naudib Aive to\u0308o\u0308protsessi ennast, teades, et suurem osa so\u0303ltub just tema oskustest ja kogemustest leida kliendile teda o\u0303nnelikuks tegev lahendus ehk lavastada \u201eo\u0303nneliku lo\u0303puga etendus\u201c. \u201eViimane no\u0303uab seejuures pidevat teadmiste lihvimist la\u0308bi mitmeku\u0308lgsete koolituste,\u201c so\u0303nab Aive, \u201ening siinkohal pole to\u0308o\u0308andja seadnud u\u0308htki piiri \u2015 vo\u0303ta vaid koolitusvo\u0303imalused vastu ning rakenda oma to\u0308o\u0308s ja arengus. Olles Swedbanki to\u0308o\u0308taja, julgen end nimetada tudengiks finantsu\u0308likoolis, mille kursustel heas mo\u0303ttes lo\u0303ppu ei na\u0308e...\u201c"}, {"text_idx": "#000010", "text": "Mitmeku\u0308lgne to\u0308o\u0308andja va\u0308a\u0308rtuspakkumine ja la\u0308bipaistev tasupoliitika"}, {"text_idx": "#000011", "text": "U\u0308lle so\u0303nul valitakse aina enam to\u0308o\u0308koht mitte ainult selle ja\u0308rgi, kas organisatsioonis on vo\u0303imalik realiseerida oma professionaalset potentsiaali, vaid selle ja\u0308rgi, kas ettevo\u0303te on sama o\u0303ppimis- ja kohanemisvo\u0303imeline kui inimene ise. Professionaalne areng koos valdkonna tipptegijatega on parim investeering iseendasse. \u201eSee algab paljuski mo\u0303tteviisist ja heast juhtimiskultuurist,\u201c so\u0303nab U\u0308lle. \u201eMeile on oluline, et inimene saaks maksimaalselt kasvada ja areneda ka panga sees. Oleme vo\u0303tnud su\u0308dameasjaks, et meil saavad karja\u0308a\u0308ri teha ko\u0303ik, kellel on selleks olemas soov ja tahe. Tippjuhtide seas on meil naisi isegi rohkem kui mehi. Ko\u0303ik so\u0303ltub inimesest endast \u2013 klaaslagesid meil ei ole.\u201c"}, {"text_idx": "#000012", "text": "Enesejuhtimine ja oma arengu eest vastutamine on U\u0308lle so\u0303nul panga juhtimisraamistiku alustalaks. \u201eKo\u0303ik swedpankurid on juhid \u2013 enesejuhid,\u201c u\u0308tleb U\u0308lle. \u201eAlates praktikantidest tippjuhtkonnani, alates esimesest to\u0308o\u0308pa\u0308evast kuni to\u0308o\u0308tajani, kes on olnud pangas 40 ja rohkem aastat.\u201c Et ko\u0303ik saaksid olla pangas efektiivsed enesejuhid, toetab Swedbank igaku\u0308lgselt to\u0308o\u0308tajate koolitusi ja o\u0303pinguid. \u201eKlienditeeninduse valdkonnas on vajalik la\u0308bida kohustuslikud koolitused, mis pangato\u0308o\u0308 tegemiseks vajalikud,\u201c toob U\u0308lle va\u0308lja, \u201ekuid lisaks sellele on vo\u0303imalik oma enesearengut ka ise planeerida ja la\u0308bida soovi korral mis iganes huvipakkuvaid LinkedIn Learningu kursusi, mida saab mugavalt kasvo\u0303i terviserajal jalutades teha.\u201c"}, {"text_idx": "#000013", "text": "Kuna pangas tegeletakse va\u0308ga erinevate valdkondadega, siis sisemine to\u0308o\u0308turg ja liikumine erinevate ametite vahel on samuti va\u0308ga aktiivne ja perspektiivikas endale uute vo\u0303imaluste leidmiseks. \u201eLigi 60 protsenti vabadest to\u0308o\u0308kohtadest suudame ta\u0308ita oma sisemiste kandidaatidega,\u201c toob U\u0308lle na\u0308iteks. \u201eMeie inimesed o\u0303pivad ja proovivad hea meelega erinevaid majasiseseid karja\u0308a\u0308rivo\u0303imalusi ning juhid on sealjuures va\u0308gagi toetavad. Ka koolis o\u0303ppimiseks ja kombineerimiseks to\u0308o\u0308ajaga leitakse Swedbankis paindlikke lahendusi.\u201c\nSwedbanki sisemist liikumist ja karja\u0308a\u0308rieesma\u0308rkide seadmist toetab ka la\u0308bipaistev palgapoliitika. Swedbankis on palgavahemikud avalikud ning leitavad ka to\u0308o\u0308kuulutustelt."}, {"text_idx": "#000014", "text": "U\u0308lle toob va\u0308lja ka mitmekesise va\u0308a\u0308rtuspakkumise, mida ajas uuendatakse. Na\u0308iteks on lisaks isiklikele arenguvo\u0303imalustele ja stabiilsele to\u0308o\u0308kohale Swedbanki to\u0308o\u0308tajatel vo\u0303imalus u\u0308he kogumislahendusena kasutada to\u0308o\u0308andjapensionit, valida endale to\u0308o\u0308andja poolt kas tervisekindlustus vo\u0303i spordikompensatsioon, kasutada soodsaid pangatooted ja -teenuseid. \u201eLisaks on Swedbankil oma spordiklubi,\u201c toob va\u0308lja Hanna. \u201eVa\u0308hem ta\u0308htsad pole ka meeskonnau\u0308ritused ja u\u0308hised peod.\u201c"}, {"text_idx": "#000015", "text": "Eelmisel aastal valiti Swedbank taas u\u0308heks ihaldusva\u0308a\u0308rseimaks to\u0308o\u0308andjaks. U\u0308lle so\u0303nul on ko\u0303ige alus oma to\u0308o\u0308tajatest hoolimine. \u201eJa\u0308lgime ja mo\u0303o\u0303dame regulaarselt oma to\u0308o\u0308tajate rahulolu ning vajadusel kohandume ajas muutunud soovide ja vajadustega. Peamine vo\u0303tmeso\u0303na on oma inimeste va\u0308a\u0308rtustamine ja va\u0308lja na\u0308itamine, et see, mis on oluline neile, on oluline ka meile.\u201c"}, {"text_idx": "#000016", "text": "Swedbanki peakontor kolib Arteri kvartalisse"}, {"text_idx": "#000017", "text": "Swedbanki peakontor kolib 2025. aastal Arteri kvartali 28-korruselisse hoonesse."}, {"text_idx": "#000020", "text": "To\u0308o\u0308turul on olukord ootuspa\u0308raselt kriitiline. Ka parimad to\u0308o\u0308andjad on mures ja otsivad lahendusi"}, {"text_idx": "#000021", "text": "Uuringud kinnitavad, et enamik to\u0308o\u0308tajaid peab oluliseks toetavaid kolleege, hoolivat to\u0308o\u0308kultuuri ja to\u0308o\u0308 ta\u0308henduslikkust."}, {"text_idx": "#000022", "text": "Oled Swedbanki blogi lehel, kus pakume lugejaile huvitavat infot ja kasulikke no\u0303uandeid, et saaksite teha kaalutud valikuid oma rahaasjade korraldamisel. Ootame va\u0308ga teie ku\u0308simusi, ettepanekuid ja arvamusi, millistel teemadel siit blogist lugeda sooviksite: meedia@swedbank.ee."}]